open-index/open-wikipedia-markdown huggingface dataset:
On Sight (სიმღერა)

**On Sight** — ამერიკელი რეპერ კანიე უესტის სიმღერა, მისი მეექვსე სტუდიური ალბომიდან, Yeezus (2013). პროდიუსერები არიან უესტი და Daft Punk, დამატებითი პროდიუსერები - Benji B და მაიკ დინი. სიმღერაში გამოყენებულია ელექტრონული ჟღერადობა, რაც ძირითადად Daft Punk-ის წვლილია, რომლებიც იმ არტისტებს შორის პირველები იყვნენ, ვისთანაც უესტი ალბომის შესაქმნელად მუშაობდა. სიმღერა პირველად მოისმინეს, როდესაც ავტორმა იგი ცოცხლად შესრულდა Governors Ball მუსიკალურ ფესტივალზე 2013 წელს.

სიმღერა შეიცავს *Holy Name of Mary Choral Family*-ის სიმღერის, ''„Sermon (He'll Give Us What We Really Need)“'', სტუდიურ რეკონსტრუქციას, რომელსაც გუნდი ასრულებს. ვესტის მიერ პარკინსონის დაავადების შესახებ შექმნილი ტექსტი ამერიკის პარკინსონის დაავადების ასოციაციამ გააკრიტიკა. სიმღერამ მუსიკალური კრიტიკოსების მოწონება დაიმსახურა და 2013 წელს აშშ-ის Billboard Bubbling Under Hot 100-სა და US Hot R&B/Hip-Hop Songs-ის ჩარტებში, შესაბამისად, მეათე და 38-ე ადგილებზე მოხვდა. 
## იხილეთ აგრეთვე 
* Yeezus
## რესურსები ინტერნეტში 
* 

## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ჰიპ-ჰოპ სიმღერები
კატეგორია:სიმღერები კანიე უესტის პროდიუსერობით
კატეგორია:სიმღერები Daft Punk-ის პროდიუსერობით
თბილისის ჩემპიონატი ჭადრაკში ქალთა შორის 1993

**თბილისის XLVIII ჩემპიონატი ჭადრაკში ქალთა შორის** ჩატარდა 1993 წლის 21-დან 29 იანვრის ჩათვლით. მასში 28 მოჭადრაკე მონაწილეობდა. სულ 9 ტური ჩატარდა. ტურნირის ჩემპიონი გახდა მაია ლომინეიშვილი. მთავარი მსაჯი იყო თამარ ხმიადაშვილი

## ცხრილი 
## ლიტერატურა 
* 

კატეგორია:თბილისის ჩემპიონატი ჭადრაკში ქალთა შორის
კატეგორია:ჭადრაკი
თბილისის ჩემპიონატი ჭადრაკში ქალთა შორის 1970

**თბილისის XXVIII ჩემპიონატი ჭადრაკში ქალთა შორის** ჩატარდა 1970 წელს შვეიცარიული სისტემით 22 მონაწილეს შორის. სულ ტური გაიმართა. ტურნირის ჩემპიონი გახდა ლალი კოროშინაძე.

## ცხრილი 
## ლიტერატურა 
* 

კატეგორია:თბილისის ჩემპიონატი ჭადრაკში ქალთა შორის
კატეგორია:ჭადრაკი
მირზახანი (მთვარის კრატერი)

**კრატერი მირზახანი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ირანელი წარმოშობის ამერიკელი მათემატიკოსის, მარიამ მირზახანის პატივსაცემად (დაამტკიცა საერთაშორისო ასტრონომიულმა კავშირმა 2024 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 5.00 კმ.

## სატელიტური კრატერები 
მირზახანის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-21
თბილისის ჩემპიონატი ჭადრაკში ქალთა შორის 1964

**თბილისის XXIV ჩემპიონატი ჭადრაკში ქალთა შორის** ჩატარდა 1964 წელს შვეიცარიული სისტემით 34 მონაწილეს შორის. სულ 11 ტური გაიმართა. ტურნირის ჩემპიონები გახდნენ ქსენია გოგიავა და ნადეჟდა მანველოვა.

## ცხრილი 
## ლიტერატურა 
* 

კატეგორია:თბილისის ჩემპიონატი ჭადრაკში ქალთა შორის
კატეგორია:ჭადრაკი
კუღულუს პარკი

250px|მინი
**კუღულუს პარკი** () — საჯარო პარკი ქალაქის იმ ნაწილში, რომელსაც ადგილობრივები ტუნალს უწოდებენ, ანკარა ჩანქაიის რაიონი, თურქეთი. პარკი ცნობილია თავისი გედებით (ანკარას სიმბოლო), მაგრამ აქ ასევე არიან იხვები და ბატები. მისი ტბორი განახლდა 2012 წელს.

2013 წლის ივნისში კუღულუს წყლის ფრინველები (35 ფრინველი) დროებით გაარიდეს პარკს, რათა არ დაზარალებულიყვნენ ცრემლმდენი აირის ზემოქმედებისგან 2013 წლის საპროტესტო აქციების დროს. პარკი იყო პროტესტანტების მთავარი შეხვედრის ადგილი, და აქ გაიმართა პარკ თაქსიმ გეზის მსგავსი საპროტესტო ბანაკი.

ქალაქმა ვენამ პარკს გედები აჩუქა.

## გალერეა

File:Kuğulu park görünümü (2).jpg|
File:Kuğulu Park'ta kuğular.jpg|
File:Kuğulu park heykel.jpg|
File:Kuğulu park çeşme.jpg|
File:Öpüşenler Muzaffer Ertoran.jpg|
File:Kuğulu park kuşları.jpg|

## სქოლიო
კატეგორია:1958 წელს დაარსებულები თურქეთში
Google Gemini

**Gemini** (ყოფილი **Bard**), აგრეთვე ცნობილი, როგორც **Google Gemini** — გენერაციული ხელოვნური ინტელექტის ჩატბოტი და ვირტუალური ასისტენტი, შემუშავებული Google-ის მიერ. დაფუძნებულია ამავე სახელწოდების დიდ ენობრივ მოდელზე, ის 2023 წლის მარტში გაეშვა OpenAI-ის ChatGPT-ის ზრდის საპასუხოდ.

## ისტორია 
### წინაისტორია 
[thumb|220px|[Google|Google-ის თანადამფუძნებლები სერგეი ბრინი (მარცხნივ) და ლარი პეიჯი (მარჯვნივ) პენსიიდან გამოიძახეს, რათა განეხილათ Google-ის პასუხი OpenAI-ის ChatGPT-ზე.]]

2022 წლის ნოემბერში OpenAI-მ გაუშვა ChatGPT, ჩატბოტი, რომელიც დაფუძნებულია GPT-3-ის ოჯახის დიდ ენობრივ მოდელებზე. და შემდგომში გაფართოვდა ისეთ მოდელებზე, როგორიცაა Fold 7 და Z Flip 7, სადაც ის Galaxy AI-ის ნაკრების ნაწილი გახდა.

2025 წლის თებერვალში Google-მა Gemini Advanced-ის გამომწერებისთვის წარმოადგინა ფუნქცია, რომელსაც შეუძლია გაიხსენოს და მიმართოს წარსულ ჩატებს.

2025 წლის ივნისში Google-მა გამოაცხადა Gemini CLI, რომელიც არის ღია კოდის AI ინსტრუმენტი ტერმინალებისთვის. ამავე დროს, Google-მა წარმოადგინა Gemini-ის ახალი ლოგო, რომელიც თავის ფერებს უსადაგებს ახალი გრადიენტული Google-ის ლოგოს ფერთა სქემებს და აქვს უფრო მომრგვალებული „ნაპერწკლები“, ვიდრე წინა ლოგოს. ახალი ლოგო ხელმისაწვდომია Android და iPhone მოწყობილობებისთვის.

## მიღება 
### ადრეული შეფასებები 
Gemini-მ თავდაპირველი გამოშვებისას არაერთგვაროვანი შეფასებები მიიღო.

კატეგორია:ჩეთბოტები
კატეგორია:ვირტუალური ასისტენტები
კატეგორია:Google-ის სერვისები
Black Skinhead (სიმღერა)

**Black Skinhead** (ასევე სტილიზებული როგორც „**BLKKK SKKKN HEAD**“) — ამერიკელი რეპერ კანიე უესტის სიმღერა, მისი მეექვსე სტუდიური ალბომიდან Yeezus (2013). პროდიუსერები არიან უესტი და Daft Punk. სიმღერის ტექსტი ფოკუსირებულია რასობრივ დაძაბულობასა და ალბომში უესტის პერსონაჟის ნგრევად ფსიქიკურ მდგომარეობაზე. სიმღერის პრემიერა შედგა Saturday Night Live-ზე 2013 წლის მაისში. მას შემდეგ მან სიმღერა ცოცხლად შეასრულა სხვადასხვა დროს, მათ შორის გლასტონბერის ფესტივალსა და Billboard Music Awards-ზე 2015 წელს. ის მუსიკალურმა კრიტიკოსებმა უნივერსალურად შეაქეს და მრავალი საიტის, მათ შორის Rolling Stone-ისა და NME-ს მიერ 2013 წლის ერთ-ერთ საუკეთესო ტრეკად დაასახელეს. სიმღერის თანმხლები მუსიკალური ვიდეო გადაღებულია ნიკ ნაითის მიერ და შეიცავს უესტის კომპიუტერულად გენერირებულ გამოსახულებებს, ინტერაქტიული ვარიანტებითა და მისი ვოკალის სიჩქარის რეგულირებით. ვიდეო გამოვიდა 2013 წლის ივლისში და კრიტიკოსებისგან ასევე დადებითი შეფასებები მიიღო.

მიუხედავად იმისა, რომ ვესტმა თავდაპირველად განაცხადა, რომ Yeezus-ს სინგლები არ ექნებოდა, ალბომიდან პირველი სინგლი *„Black Skinhead“* გამოვიდა. ალბომის გამოსვლიდან ერთი დღის შემდეგ, ის გაერთიანებული სამეფოს თანამედროვე ჰიტების რადიოსადგურებში გადაიცემოდა. 2013 წლის 2 ივლისს სინგლი გაიგზავნა შეერთებული შტატების თანამედროვე ურბანულ რადიოსადგურებში. სიმღერა 2013 და 2014 წლებში ჩარტებში მოხვდა შეერთებულ შტატებში, გაერთიანებულ სამეფოში, ირლანდიაში, საფრანგეთში, კანადაში, ბელგიასა და ავსტრალიაში. მას შემდეგ მას პლატინის სტატუსი მიენიჭა შეერთებულ შტატებში, გაერთიანებულ სამეფოსა და დანიაში. ამერიკელმა მომღერალმა, ჯეკ უაითმა, სიმღერის ქავერ ვერსია 2014 წლის ივნისში შეასრულა. მაილი საირუსის და ტრევის სკოტის მონაწილეობით შესრულებული რემიქსი, რომელიც 2013 წლის MTV Video Music Awards-ის დაჯილდოების შემდეგ მალევე ჩაიწერა, ონლაინ 2016 წლის იანვარში გაიჟონა.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:კანიე უესტის სინგლები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ჰიპ-ჰოპ სიმღერები
კატეგორია:სიმღერები კანიე უესტის პროდიუსერობით
კატეგორია:სიმღერები Daft Punk-ის პროდიუსერობით
I Am a God (სიმღერა)

**I Am a God** — ამერიკელი რეპერ კანიე უესტის სიმღერა, მისი მეექვსე სტუდიური ალბომიდან Yeezus (2013). სიმღერაში მთავარი შემსრულებელი/პერსონაჟი ღმერთია (რომელიც პირველ პირში საუბრობს). პროდიუსერები არიან ვესტი, ჰადსონ მოჰოუკი, Daft Punk და მაიკ დინი და შეიცავს ვოკალს Bon Iver-ის სიმღერიდან, *"Justin Vernon"*. სიმღერა შეიცავს კეპლტონისა და ჰ. ჰარტის მიერ დაწერილი და ამ უკანასკნელის მიერ შესრულებული *„Forward Inna Dem Clothes“*-ის სემპლებს, ასევე მანა დეის, რ. დ. ბურმანისა და აშა ბჰოსლის მიერ შესრულებული *„Are Zindagi Hai Khel“*-ის სემპლებს.

ვესტმა არაერთხელ განმარტა „I Am a God“-ის მთავარი აზრი, ერთხელ კი განაცხადა, რომ ის მათთვის იყო განკუთვნილი, ვისაც თავდაჯერებულობა აკლდა. სიმღერაში შედის ინდუსტრიული და ელექტრონული მუსიკის ელემენტები. უესტი მთელი სიმღერის განმავლობაში თავს ამაღლებს და იესოს ადარებს მას. სიმღერამ მუსიკალური კრიტიკოსებისგან ფართოდ დადებითი შეფასებები მიიღო, რომელთაგან უმეტესობამ შეაქო უესტის ქედმაღლობა.

„I Am a God“ 2013 წელს აშშ-ის Billboard Bubbling Under Hot 100-სა და US Hot R&B/Hip-Hop Songs-ის ჩარტებში, შესაბამისად, მე-9 და 37-ე ადგილებზე მოხვდა. უესტმა სიმღერის დებიუტი 2013 წლის მაისში, მეტროპოლიტენის ხელოვნების მუზეუმის კოსტიუმების ინსტიტუტის გალა-ზე ცოცხლად შეასრულა და მოგვიანებით, იმავე წლის განმავლობაში რამდენჯერმე იმღერა. როდესაც რეპერმა ალბომი Apple Music-ზე 2016 წელს განაახლა, სიმღერაში ერთი სტრიქონი ინსტრუმენტაციის გარეშე რეპად შეიცვალა.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ჰიპ-ჰოპ სიმღერები
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:სიმრღერები Daft Punk-ის პროდიუსერობით
კატეგორია:სიმღერები მაიკ დინის პროდიუსერობით
კატეგორია:სიმრღერები Hudson Mohawke-ის პროდიუსერობით
New Slaves (სიმღერა)

**New Slaves** — ამერიკელი რეპერ კანიე უესტის სიმღერა, მისი მეექვსე სტუდიური ალბომიდან, Yeezus (2013). სიმღერაში  მონაწილეობს ფრენკ ოუშენი, როგორც დამატებითი ვოკალისტი. მისი პროდიუსერია უესტი, თანაპროდიუსერი კი ბენჯამინ ბრონფმანი. დამატებით პროდიუსერებად - მაიკ დინი, ნოა გოლდშტეინი, ტრევის სკოტი, შემ ჯოზეფი და ჩე პოუპი. ვესტი, ბრონფმანი და დინი სიმღერის თანაავტორები არიან სხვებთან ერთად: ოუშენი, საიჰი ზე პრინსი, მალიკ იუსეფი, რაიმფესტი, ილონ რატბერგი, საკია სენდიფერი, კინგ ლუი და ანა ადამისი. გაბორ პრესერს წვლილი სიმღერის კომპოზიციის სემპლისთვის მიუძღვის. 

ელექტრო და მძიმე მეტალის ელემენტებით შერწყმული ინდუსტრიული ჰიპ-ჰოპის, პოლიტიკური რეპის და გოთური როკის სიმღერის „New Slaves“ პროდიუსინგი მინიმალისტურია და სინთეზატორებზეა დაფუძნებული. სიმღერაში გამოყენებულია Omega-ს *„Gyöngyhajú lány“* და Dutch E Germ-ის *„HBA War“* სემპლები. ტექსტის მიხედვით, უესტი რასობრივ პოლიტიკას განიხილავს, რადგან ის შავკანიანი ადამიანების მდიდარ კლასებს უკავშირებს იმას, თუ როგორ აფერხებს მათ კონსუმერიზმი. სიმღერამ მუსიკალური კრიტიკოსებისგან ფართო აღიარება მოიპოვა, რომლებმაც ძირითადად უესტის ლირიკული გზავნილი რასიზმის შესახებ გაამახვილეს ყურადღება. ზოგიერთმა მოიწონა ინდუსტრიული წარმოების სტილი და ის ალბომის მთავარ მომენტად მიიჩნია, ზოგიერთმა კრიტიკოსმა კი ოუშენის წვლილი შეაქო. სიმღერა მრავალი გამოცემის, მათ შორის Complex and Paste-ის მიერ 2013 წლის ერთ-ერთ საუკეთესო ტრეკად დასახელდა. 56-ე ყოველწლიურ გრემის დაჯილდოებაზე მან საუკეთესო რეპ სიმღერის ნომინაცია მიიღო.

ამერიკის შეერთებულ შტატებში სიმღერამ Billboard Hot 100-ში 56-ე ადგილი დაიკავა და ამერიკის ხმისჩამწერი ინდუსტრიის ასოციაციის მიერ ოქროს სტატუსი მოიპოვა. უესტმა ის პირველად *Saturday Night Live*-ზე 2013 წლის მაისში შეასრულა, თავისი სახის პროექციებითა და ფასდაკლებული ფასების სურათებით. იმავე წელს მან სიმღერა *The Yeezus Tour*-ის (2013–14) დროს შეასრულა. უესტმა 2013 წლის ივლისში განაცხადა, რომ მისი მეორე სტროფი ყველა დროის საუკეთესო რეპ სტროფი იყო. პრესერმა 2016 წლის მაისში სარჩელი შეიტანა სიმღერიდან *„Gyöngyhajú lány“*-ს სავარაუდოდ არაავტორიზებული სემპლის გამო, და უესტი ოფიციალური გარიგების არდადებაში დაადანაშაულა. 2017 წლის მარტში მათ სასამართლოს გარეშე შეთანხმებას მიაღწიეს, თუმცა გავრცელდა ინფორმაცია, რომ პრესერმა სემპლის შესახებ გამოსვლამდე იცოდა.
## იხილეთ აგრეთვე
* Yeezus
## სქოლიო
კატეგორია:2013 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:ჰიპ-ჰოპ სიმღერები
კატეგორია:ელექტრონული მუსიკა
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
წინწყარო (სიმღერა)

**„წინწყარო“** — ქართული სამხმიანი სიმღერა (კახური სატრფიალო). მისი ცნობილი ვარიანტი დამუშავებულია ვანო მჭედლიშვილის მიერ. ზოგიერთი მოსაზრებით, ეს სიმღერა მთლიანად მისი შექმნილია. 

„წინწყაროს“ ცნობილ შემსრულებელთა შორის განსაკუთრებით გამოირჩეოდა ჰამლეტ გონაშვილი.

## ტექსტი
წინწყარო ჩამოვიარე წინწყარო
ბიჭო და წინწყარო ჩამოვიარე

წინ შემხვდა ქალი ლამაზი წინ შემხვდა
ბიჭო და კოკა რომ ედგა მხარზედა

სიტყვა ვუთხარ და იწყინა სიტყვა ვუთხარი
ბიჭო და განრისხდა გადგა განზედა

წინწყარო ჩამოვიარე წინწყარო
ბიჭო და წინწყარო ჩამოვიარე

## გამოყენება ხელოვნებაში
1979 წელს ეკრანებზე გამოვიდა „ნოსფერატუ: ღამის მოჩვენება“ (). ფილმის დასკვნით სცენაში ლუსი (იზაბელ აჯანი) ჭირმოდებული ვისმარის მთავარ მოედანზე გადის და მოცეკვავე და მონადიმე ხალხს აკვირდება. სწორედ ამ სცენაში ისმის „წინწყარო“. ფილმში გამოყენებული სიმღერის ვერსია ანსამბლ „გორდელას“ ეკუთვნის.

ინგლისელმა მუსიკოსმა კეიტ ბუშმა 1985 წელს გამოუშვა თავისი მეხუთე სტუდიური ალბომი - *Hounds of Love*. ალბომში შედის სიმღერა *Running Up That Hill (A Deal With God)*, რომელიც ნეტფლიქსის პოპულარულ სერიალ Stranger Things-ში გაჟღერების შემდეგ მსოფლიო ჰიტი გახდა და არაერთი ქვეყნის ჩარტების სათავეშიც აღმოჩნდა. ალბომის დასასრულს მე-11 ტრეკში – *Hello Earth* ჟღერს „წინწყარო“. კომპოზიციაში ხმები დირიჟორ რიჩარდ ჰიკოქსის მომღერლებმა გააჟღერეს.

წინწყარო ასევე ჟღერს უნგრელი რეჟისორის, გიორგ ფეერის 1990 წლის დეტექტიურ ფილმში „ბინდი“ (Szürkület), 

წინწყარო გამოიყენა ვალერი მელაძემ სიმღერაში „უცხოელი“ (დასაწყისში) 2005 წლის იგივე დასახელების სინგლში.
 
წინწყაროს „ქავერ“ ვერსია ჩაწერა ცნობილმა მუსიკოსმა, გორან ბრეგოვიჩმა.

## რესურსები ინტერნეტში
*„წინწყარო“ ჰამლეტ გონაშვილის შესრულებით
*„წინწყარო“ საქართველოს რადიოკომიტეტის ანსამბლის შესრულებით. სოლისტი ვანო მჭედლიშვილი ჩაწერილია 1951 წელს.

## სქოლიო
კატეგორია:ქართული სიმღერები
ივანე მჭედლიშვილი

**ვანო მჭედლიშვილი** (დ. 1903, კაკაბეთი, საგარეჯოს რაიონი — გ. 1970) — ქართველი მომღერალი, ლოტბარი. საქართველოს სსრ ხელოვნების დამსახურებული მოღვაწე (1951). 

## ბიოგრაფია
1923-1924 წლებში კაკაბეთში ჩამოაყალიბა ახალგაზრდა მომღერალთა ანსამბლი და სწორედ აქედან დაიწყო მისი, როგორც ლოტბარის, ბიოგრაფია. 1929 წელს საქართველოს მეორე რესპუბლიკურ ოლიმპიადაზე ვ. მჭედლიშვილი უკვე თავისი გუნდით წარსდგა და ჟიურის საუკეთესო შეფასება დაიმსახურა. 1930 წელს მიხო ჯიღაურთან ერთად იმოგზაურა მოსკოვ-ლენინგრადში და ფირფიტაზე ჩაწერა რამდენიმე სიმღერა. 1940 წლიდან გადაყვანილ იქნა საქართველოს სიმღერისა და ცეკვის სახელმწიფო ანსამბლში და სწორედ აქ გამოჩნდა მისი, როგორც ლოტბარის, არაჩვეულებრივი ნიჭი. მეშვიდე რესპუბლიკურ ოლიმპიადაზე წარსდგა მცხეთის კულტურის სახლთან არსებული ანსამბლით, აქვე გამოიყვანა საგარეჯოს კულტურის სახლის ანსამბლი. 1954 წლის მერვე რესპუბლიკურ ოლიმპიადაზე მცხეთის, საგარეჯოსა და კაჭრეთის სარაიონო გუნდებს ხელმძღვანელობდა. მან პირველად ააჟღერა მთელი რიგი ქართლ-კახური სიმღერებისა, რომლებიც დღემდე ბევრი მომღერლის რეპერტუარშია. აღსანიშნავია მისი, როგორც სიმღერების შემკრებისა და აღმდგენელის მოღვაწეობაც. ფეხით აქვს შემოვლილი ქართლ-კახეთის სოფლები. არ დატოვა არც ერთი სიმღერის მცოდნე, რომლისგანაც სიმღერები არ შეესწავლოს. აღსანიშნავია, რომ მას პროფესიულ-მუსიკალური განათლება არ ჰქონდა მიღებული, ამიტომ ზეპირად უხდებოდა სიმღერის შესწავლა და ასევე ზეპირად გადასცემდა სხვას. მან დაკარგვას გადაარჩინა „ჩაკრულო“, „გარეკახური მრავალჟამიერი“, „შემოძახილი“, „ტურფანი სხედან ჩარდახსა“, „შენ, ბიჭო, ანაგურელო“. აღსანიშნავია, რომ ბევრი სიმღერა, პირადად მის მიერ არის დამუშავებული, მაგალითად: „კალოსპირული“, „წინწყარო“, „არხალალო“. სიმღერების შეკრება-აღდგენისა და დამუშავების გარდა ეწეოდა დიდ პედაგოგიურ მოღვაწეობას. სიმღერებს ასწავლიდა ბავშვებს, ხელმძღვანელობდა გუნდებს, აღზარდა  მომღერლების მთელი პლეადა.

## ჯილდოები და აღიარება
* 1951 : საქართველოს ხელოვნების დამსახურებული მოღვაწე
* მედალი „შრომითი მამაცობისთვის“
* მედალი „კავკასიის დაცვისთვის“

## რესურსები ინტერნეტში
## სქოლიო
კატეგორია:დაბადებული 1903
კატეგორია:გარდაცვლილი 1970
კატეგორია:ქართველი მომღერლები
კატეგორია:XX საუკუნის მომღერლები
კატეგორია:კავკასიის დაცვისათვის მედლით დაჯილდოებულები
კატეგორია:შრომითი მამაცობისათვის მედლით დაჯილდოებულები
კატეგორია:საქართველოს სსრ-ის ხელოვნების დამსახურებული მოღვაწეები
გენჩლიქის პარკი

**გენჩლიქის პარკი** () — საზოგადოებრივი პარკი ანკარაში, თურქეთში.

## გეოგრაფია
27,5 ჰექტარიანი (68 აკრი) პარკი თითქმის ანკარის ცენტრშია განლაგებული. მისი სიმაღლე დაახლოებით 850 მ-ია (2,790 ფუტი) ზღვის დონიდან, რაც მას ანკარის ერთ-ერთ ყველაზე დაბალ წერტილად აქცევს. პარკს ეზღვრება ულუს მოედანი ჩრდილოეთიდან, ანკარის ოპერის თეატრი (ყოფილი ანკარის საგამოფენო შენობა) აღმოსავლეთიდან, სელიმ სირი თარჯანის სასპორტო დარბაზი და ანკარის ცენტრალური სადგური სამხრეთიდან, ხოლო 19 მაისის სტადიონი დასავლეთიდან.

## ისტორია
თურქეთის რესპუბლიკის ადრეულ წლებში, ადგილი, სადაც ახლა პარკი მდებარეობს, ჭაობიანი ტერიტორია იყო. ჭაობების ამოშრობის შემდეგ, პარკი დაარსდა და საზოგადოებისთვის გაიხსნა 1943 წლის 19 მაისს, ეროვნული ახალგაზრდობის დღეს. მთავარი აუზის (42,000 მ² ანუ 0.016 კვ. მილი) გარშემო განთავსებული იყო ყავახანები, საცურაო აუზი, ლუნა პარკი, ღია თეატრი და ბილიკები. 1957 წელს პარკის ტერიტორიაზე გასართობი ატრაქციონების ნაწილად ორი მინიატურული მატარებელი მოაწყეს.

## პარკი 2000-იან წლებში
რესტავრაციისა და განახლების სამუშაოების შემდეგ, პარკში ახლა განლაგებულია კულტურის ცენტრი, ახალგაზრდულ ცენტრი და ანკარის მუნიციპალიტეტის საკონფერენციო დარბაზი, ასევე 43 კიოსკი. ღამით პარკში სინათლის შოუ იმართება. ასევე მშენებარეა სამეცნიერო მუზეუმი.

## სქოლიო
კატეგორია:1943 წელს დაარსებულები თურქეთში
ნამ ბენ-გილი (მთვარის კრატერი)

**კრატერი ნამ ბენ-გილი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა კორეელი ასტრონომისა და მათემატიკოსის, ნამ ბენ-გილის პატივსაცემად (დაამტკიცა საერთაშორისო ასტრონომიულმა კავშირმა 2024 წელს). 

## სახელწოდება
კრატერის სახელწოდება მომდინარეობს მისი ეპონიმის — ნამ ბენ-გილის მიხედვით. ინგლისურად კრატერის სახელწოდება და ეპონიმი იდენტურია ().

## კრატერის აღწერა 
კრატერი მდებარეობს მთვარის უკანა მხარის სამხრეთ ნაწილში (კვადრანტებიː LQ-17, LAC-89). მის მეზობლად მდებარეობენ კრატერები: იოფე, ფრიდმანი, ლუკრეციუსი, ბელოპოლსკი და უზო. კრატერის ცენტრის სელენოგრაფიული კოორდინატებია , დიამეტრი — 132.00 კმ.

## სატელიტური კრატერები 
ნამ ბენ-გილის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-17
ზარანგოლო

**ზარანგოლო** () — ესპანური კერძი, გავრცელებულია მურსიის ქალაქის მოსახლეობაში. მას ხშირად მიირთმევენ ამ ტერიტორიის ტაპას ბარებში.

კერძი მზადდება ათქვეფილი კვერცხით, ყაბაყით, ხახვით და ზოგჯერ კარტოფილით. კვერცხის გარდა ყველა ინგრედიენტს ძალიან წვრილად ჭრიან, ზეითუნის ზეთში წვავენ და შემდეგ ათქვეფილ კვერცხს ურევენ. ზარანგოლოს ცხლად მიირთმევენ, როგორც წესი, აპეტაიზერად. ის სუფრასთან მიაქვთ ღვინოსა და თევზის ძირითად კერძთან ერთად, გარნირის სახით. 

## ვარიაციები 
ტრადიციულად, კერძი კარტოფილს არ შეიცავდა, თუმცა მოსახლეობამ ყაბაყის ნაცვლად მისი გამოყენებაც დაიწყო. დღესდღეობით, ხშირად შეიძლება შეგვხვდეს ზარანგოლო, რომელიც ორივე ინგრედიენტით არის მომზადებული.

## სქოლიო
კატეგორია:ესპანური სამზარეულო
კატეგორია:აპეტაიზერები
კატეგორია:კერძები ძირითადი ინგრედიენტებით
კროსტინი

**კროსტინი** (იტალ. **Crostini**) — იტალიური აპეტაიზერი (ანტიპასტო), რომელიც შედგება შემწვარი ან გახუხული პურის პატარა ნაჭრებისგან და ტოპინგისგან. ტოპინგი შეიძლება იყოს სხვადასხვა სახის ყველი, ხორცი, ბოსტნეული და სანელებლები, ან უფრო მარტივი ფორმითაც იყოს წარმოდგენილი, მაგ. ზეითუნის ზეთი და მწვანილი/უბრალოდ სოუსი.

ბრუსკეტას მსგავსად, კროსტინი, სავარაუდოდ, შუა საუკუნეებში წარმოიშვა, როდესაც გლეხები საკვებს პურის ნაჭრებზე დადებულს მიირთმევდნენ,

## სქოლიო
კატეგორია:სამზარეულო
კატეგორია:იტალიური სამზარეულო
კატეგორია:კულინარია
კატეგორია:კერძები
კატეგორია:აპეტაიზერები
კატეგორია:კერძები ძირითადი ინგრედიენტებით
გალერინა

**გალერინა** () — სოკოების გვარი ჰიმენოგასტერისებრთა ოჯახისა, რომელიც მოიცავს 300-ზე მეტ სახეობას და გავრცელებულია მთელ მსოფლიოში — შორეული ჩრდილოეთიდან დაწყებული, სამხრეთის ოკეანეში მდებარე მაკუორის შორეული კუნძულით დამთავრებული.

ამ გვარში შედის უკიდურესად შხამიანი სახეობები, მათ შორის *Galerina sulciceps*, რომელიც მსოფლიოში ყველაზე შხამიან სოკოდ მიიჩნევა. მათი უმეტესობა შეიცავს ალფა-ამანიტინს ან სხვა ამატოქსინებს. *Galerina steglichii* კი ფსილოციბინს შეიცავს. გამოუცდელ მესოკოვეებს ადვილად ეშლებათ მანჭკვალას ჯგუფის სოკოებში, ისევე როგორც ჰალუცინოგენურ ფსილოციბეს სახეობებში. 

გალერინას სოკოები, როგორც წესი, მცირე ზომისაა და ჰიგროფანულია (ფერს იცვლიან ტენიანობის მიხედვით), აქვთ თხელი, გრძელი და მტვრევადი ფეხი. ხშირად იზრდებიან სხვადასხვა სახეობის ხეებზე, ხოლო მიწაზე ზრდისას უპირატესობას ხავსიან ნიადაგს ანიჭებენ. ქუდი კონუსური ან ზარისებრია, ლორწოვანი, ზოგიერთ ახალგაზრდა სახეობებს აბლაბუდისებრი საბურველი აქვთ. ფირფიტები ფეხთან შეზრდილი. სპორების ფხვნილი ყავისფერია. სპორები განსხვავდება ფორმის მიხედვით. მრავალ სახეობას ცისტიდები თითისტარასებრი ფორმის აქვს.

ფაილი:Galerina_sulciceps_1669137.jpg|*Galerina sulciceps*
ფაილი:Galerina_patagonica_5927.jpg|*Galerina patagonica*
ფაილი:2011-11-28_Galerina_vittiformis_f._tetraspora_Arnolds_185734_crop.jpg|*Galerina vittiformis*
ფაილი:Galerina_hypnorum_&_Pyrrhobryum_parramattense.jpg|*Galerina hypnorum*
ფაილი:Hooded bell, Rockland County, US-NY, US imported from iNaturalist photo 384911865.jpg|*Galerina calyptrata*

## რესურსები ინტერნეტში
*
*გალერინა — NCBI

## სქოლიო
კატეგორია:სოკოების გვარები
კატეგორია:ჰიმენოგასტერისებრნი
კრუდიტე

**კრუდიტე** ( **Crudités**) ― ფრანგული აპეტაიზერი, რომელიც შედგება დაჭრილი ან მთლიანი უმი ბოსტნეულისგან. ეს ბოსტნეული, როგორც წესი, ვინეგრეტის ან სხვა ტიპის სოუსშია ამოვლებული. კრუდიტეს მაგალითებია ნიახურის, სტაფილოსა და კიტრის ჩხირები, ზოლებად დაჭრილი ბულგარული წიწაკა, ბროკოლი, ყვავილოვანი კომბოსტო, ბოლოკი, ცერეცო, პატარა სიმინდი და სატაცური. მათ ხშირად საწებელთან ერთან მიირთმევენ, მაგ. ბაგნა კაუდა და პინზიმონიო.

კრუდიტე შუა საუკუნეების (მე-14 საუკუნის) ფრანგულში ნიშნავდა „რაიმე უმს“, მომდინარეობს ლათინური სიტყვიდან „cruditatem” სადაც „crudus“ „უხეშს, მოუხარშავს, უმს, სისხლიანს“ ნიშნავს. ტერმინი ინგლისურ ენაში პირველად დაახლოებით 1960 წელს გამოიყენეს.

## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:აპეტაიზერები
კატეგორია:ფრანგული სამზარეულო
კატეგორია:კულინარია
ცეფპოდოქსიმი

**ცეფპოდოქსიმი**, რომელიც სხვა ბრენდის სახელწოდებით **, ვანტინით** იყიდება, ანტიბიოტიკია, რომელიც გამოიყენება შუა ყურის ინფექციების, სტრეპტოკოკული ყელის ანთების, სინუსიტის, საშარდე გზების ინფექციების და გონორეის სამკურნალოდ. ის მიიღება პერორალურად. სხვა გვერდითი მოვლენები შეიძლება მოიცავდეს ალერგიულ რეაქციებს და  ინფექციას. ეს არის მესამე თაობის ცეფალოსპორინი და მოქმედებს ბაქტერიული უჯრედის კედელზე დარღვევით.

ცეფპოდოქსიმი დაპატენტებული იქნა 1980 წელს და სამედიცინო გამოყენებისთვის დამტკიცდა 1989 წელს. ის ხელმისაწვდომია როგორც ჯენერიკი.

## სქოლიო
კატეგორია:Translated from MDWiki
იუძუ კოშო

**იუძუ კოშო** (柚子胡椒, ასევე **იუძუ გოშო**) არის იაპონური სანელებელი. ეს პასტაა, რომელიც დამზადებულია ჩილის წიწაკისგან, იუძუს ქერქისა და მარილისგან, რომელიც შემდეგ დუღილის პორიცესშია. ის ჩვეულებრივ გამოიყენება, როგორც ნაბემონოს კერძების, მისოს წვნიანის და საშიმის სანელებელი. ყველაზე ცნობილი იუძუ კოშოს სახეობა მოდის კიუსიუდან, სადაც ის ადგილობრივი სპეციალობაა.

## დახასიათება 
სახელწოდებიდან ბოლო ორი კანჯი, კოშო (胡椒) ჩვეულებრივ აღნიშნავს შავ წიწაკას; კიუსიუს დიალექტებში კი ჩილის წიწაკას ნიშნავს. ჩვეულებრივ მწვანე ჩილის წიწაკა გამოიყენება, მაგრამ სხვა ვერსიებში გამოიყენება წითელი წიწაკა. მწვანე ჩილისგან დამზადებული იუზუ კოშო მწვანეა, ხოლო წითელი ჩილის გამოყენებით ნარინჯისფერ პასტას იძლევა.

იუძუ კოშოს აღწერილია, როგროც საშუალოდ მწარე, ციტრუსის ხილის მჟავას ტონებით.

## ისტორია 
არის ვერიები, რომ იუძუ კოშო თავდაპირველად დამზადდა ჰიტა-ში, ოიტის პრეფექტურასა
და სოედაში, ფუკუოკას პრეფექტურაში.

ერთი თეორიის თანახმად, ჰიტას რამდენიმე სოფელი იყო ცენტრები, სადაც იუძუს კულტივაცია პოპულარული გახდა და სადაც იუზუ კოშოს დიდი ხნის განმავლობაში ოჯახები ამზადებდნენ. სხვა ვერსიით, ჰიკოს მთაზე მდებარე ბაღში, რომელიც მდებარეობს ფუკუოკასა და ოიტას შორის, იაპონიის სამი წმინდა მთიდან ერთ-ერთს შორის, არის იუზუს ხე, სადაც იამაბუშიმ პირველად შექმნა იუზუ კოშო. ეს პროცესი *იამაბუშის* თაობიდან თაობას გადაეცემოდა.

### პოპულარობა 
თავდაპირველად იუძ კოშო მზადდებოდა ოჯახებში, მაგრამ ბაზარზე მასობირივი წარმოების ვერსია გამოჩნდა. მისი პოპულარობა გაიზარდა, როდესაც ფუნდოკინ-მა(フンドーキン) კიუსიუში შოიუსა და მისოს მთავარმა მწარმოებელმა იუძუ კოშოს წარმოება დაიწყო. ბოლო დროს ის გახდა ხელმისაწვდომი კანტოს რეგიონის სუპერმარკეტებში. ბოლო წლებში, დიდმა მწარმოებლებმა, როგორიცაა House Foods, S & B Foods, McCormick & Company და Lion, დაიწყეს მისი გაყიდვა. ბაზარზე იუზუ კოშოს ვერსია მილში გამოჩნდა. ტანკან კოშ მსგავსი პროდუქციაა, რომელიც გამოიყენებს უფრო ნარინჯისფერ ციტრუსოვან ტანკას.

## გამოყენება 
თავდაპირველად იუძუ კოშო გამოიყენებოდა ნაბემონოში, მაგრამ ახლა ის ასევე გვხვდება ცუკუნეს, უდონის, მისოს, საშიმის, ტემპურასა და იაკიტორის სანელებლად. მას შემდეგ, რაც ის გახდა ფართოდ ხელმისაწვდომი იაპონიაში, ის ასევე გამოიყენება სპაგეტში, სალათებში, ტონკაცუში, რამენსა და შუმაი-ში.

დიდმა მწარმოებლებმაც დაიწყეს არომატიზატორის გამოყენება თავიანთ პროდუქციაში. Calbee აწარმოებს კარტოფილის ჩიფსებს, რომლებიც იძუ კოშოს არომატითაა დამზადებული, თუმცა ისინი მხოლოდ გარკვეულ ადგილებში გვხვდება.

Ezaki Glico ამზადებს პრეცს არომატიზატორით, ხოლო Meiji ამზადებს ხვეულ სიმინდის ჩიფსებს, რომელიც იყიდება მხოლოდ კიუსიუში. კამედა ასევე ამზადებს შემწვარ მოჩის ჩიფსებს და ასევე სენბეის. თუმცა, რადგან საჭმელს არ უნდა ჰქონდეს  ტენიანობა, არომატიზატორები დამზადებულია იუძუს ფხვნილისა და ჩილის ფხვნილი შერევტ და დამდვილი იუძუ კოშო არ გამოიყენება. კიუსიუში იუძუს გემოს კიტ კეტები იყიდება.

## სქოლიო 
კატეგორია:იაპონური სამზარეულო
ჰაროლდ დელოს ბებკოკი

**ჰაროლდ დელოს ბებკოკი** (; დ. 24 იანვარი, 1882, ედგერტონი — გ. 8 აპრილი, 1968, პასადენა) — ამერიკელი ასტრონომი.

## ბიოგრაფია
ჰაროლდ დელოს ბებკოკი დაიბადა ვისკონსინის შტატის ქალაქ ედგერტონში. 1907 წელს დაამთავრა კალიფორნიის უნივერსიტეტი. 1905-1906 წლებში უნივერსიტეტში მუშაობდა, 1906-1908 წლებში სტანდარტების ბიუროში, ხოლო 1909-1948 წლებში მაუნტ ვილსონის ობსერვატორიაში. ის იყო აშშ-ის მეცნიერებათა ეროვნული აკადემიის წევრი (1933).

მისი ძირითადი საქმიანობა მზისა და მასთან დაკავშირებული ლაბორატორიული კვლევები იყო. მაუნტ ვილსონის ობსერვატორიის ფიზიკის ლაბორატორიაში მან ჩაატარა არაერთი კვლევა ზემანის ეფექტზე, მზის მაგნიტური ველის შესწავლასთან დაკავშირებით. ინტერფერომეტრიული მეთოდების გამოყენებით მან მიიღო მრავალი ხაზის ძალიან ზუსტი ტალღის სიგრძეები, რომლებიც მზის სპექტრის გაზომვის სტანდარტებს წარმოადგენდა. 1928 წელს მან გამოაქვეყნა მზის სპექტრის ხაზების ფუნდამენტური ცხრილები, რომლებმაც გააფართოვეს გ. როულენდის ცნობილი ცხრილები სპექტრის ულტრაიისფერ და ინფრაწითელ რეგიონებში (2935 და 13,495 Ǻ-მდე). მან აღმოაჩინა ახალი ხაზები და შეასწორა როულენდის მრავალი იდენტიფიკაცია. შვილთან, ჰ. ვ. ბებკოკთან ერთად, მან გააუმჯობესა მზის მაგნიტური ველის გაზომვის ტექნიკა. 1952 წელს მათ ერთობლივად შექმნეს მაგნიტოგრაფი - ინსტრუმენტი, რომელიც ზომავდა მაგნიტურ ველს მთელ მზის დისკზე 1 გ სიზუსტით, მაღალი სივრცითი გარჩევადობით სკანირებით. მან დიდი სიზუსტით განსაზღვრა ღამის ცის ემისიის ხაზების ტალღის სიგრძეები; ჟანგბადის მოლეკულების ზოლების მისმა გაზომვებმა საშუალება მისცა ვ. ფ. ჯიოკს და ჰ. ლ. ჯონსტონს აღმოეჩინათ იშვიათი ჟანგბადის იზოტოპები O17 და O18. ჰ. ვ. ბებკოკთან ერთად მან შექმნა დიდი, მაღალი ხარისხის დიფრაქციული ბადეები. ეს ბადეები გამოიყენება მაუნტ ვილსონისა და მაუნტ პალომარის ობსერვატორიების 100 და 200 დიუმიანი ტელესკოპების კოდის სპექტროგრაფებში.

## ჯილდოები და მედლები
მეცნიერების განვითარების ამერიკული ასოციაციის ჯილდო (1929), წყნარი ოკეანის ასტრონომიული საზოგადოების ბრიუსის მედალი (1953).

## ხსოვნა
მის პატივსაცემად, 
*მთვარის ერთ-ერთ კრატერს დაარქვეს ბებკოკი;
*მთავარი სარტყლის ასტეროიდს დაარქვეს (3167) ბებკოკი.

## სქოლიო
ნიკოლა მალბრანში

**ნიკოლა მალბრანში** ('''') (დ. 6 აგვისტო, 1638 — გ. 1715) — ფრანგი ფილოსოფოსი, რაციონალისტი. მისი მთავარი ნაშრომია „ჭეშმარიტების ძიება“ (1674). ეკუთვნის ფილოსოფიური, თეოლოგიური და ასკეტური ხასიათის ნაწარმოებები, მათ შორის „ქრისტიანული საუბრები“ (1676), „ქრისტიანული და მეტაფიზიკური მედიტაციები“ (1683), „ზნეობრივი ტრაქტატი“ (1684).

## რესურსები ინტერნეტში
* 
*
*

## სქოლიო
კატეგორია:ფრანგი ფილოსოფოსები
გენადი გრუშევოი

**გენადი გრუშევოი** ('''') (დ. 1950 — გ. 2014) — ბელარუსი პოლიტიკოსი და მეცნიერი, აკადემიკოსი, ადამიანის უფლებების და გარემოს დაცვის აქტივისტი. საფუძველი ჩაუყარა ჩერნობილის კატასტროფით დაზარალებულ ბავშვთა დახმარების ფონდს. იყო ბელორუსის სახალხო ფრონტის წევრი. 1990 და 1996 წლებში არჩეული იყო ბელარუსის პარლამენტის წევრად, მაგრამ 1996 წელს ვერ გახდა დეპუტატი ალექსანდრე ლუკაშენკოს მიერ ძალაულების მიტაცების გამო. 1999 წელს დაჯილდოვდა თოროლფ რაფტოს სახელობის პრემიით.

## რესურსები ინტერნეტში
*გენადი გრუშევოი rafto-ს პრემიის საიტზე

## სქოლიო
კატეგორია:XX საუკუნის ბელარუსი პოლიტიკოსები
ნორფოლკი

ტერმინი „**ნორფოლკი**“ შეიძლება აღნიშნავდეს:

* ნორფოლკი — კუნძული წყნარ ოკეანეში, ავსტრალიის გარე ტერიტორია;
* ნორფოლკი — ქალაქი აშშ-ის სამხრეთ ნაწილში, ვირჯინიის შტატში.
გაეროს უშიშროების საბჭოს რეზოლუცია 2728

**გაეროს უშიშროების საბჭოს რეზოლუცია 2728** მიღებულია 2024 წლის 25 მარტს, იგი მოითხოვს ღაზას ომში მყისიერ ცეცხლის შეწყვეტას რამადანის თვეში, რაც უნდა გამოიწვიოს ხანგრძლივი და მდგრადი ზავი.
რეზოლუცია ასევე ითხოვს ყველა მძევლის უპირობო გათავისუფლებას.
რეზოლუციას მხარი დაუჭირა საბჭოს 14-მა წევრმა, ხოლო შეერთებულმა შტატებმა თავი შეიკავა კენჭისყრაში მონაწილეობიდან.

## რესურსები ინტერნეტში
*

კატეგორია:გაეროს უშიშროების საბჭოს 2024 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
მიროსლავი

**მიროსლავი** () — ქალაქი ჩეხეთის რესპუბლიკის სამხრეთ მორავიის მხარეში. ზნოიმოს რაიონში მდებარეობს. მიროსლავის მუნიციპალიტეტში ერთიანდება კაშენეცი. ქალაქი ცნობილია ვაზისა და გარგარის კულტურებით.

## გეოგრაფია
ქალაქი მიროსლავი ზნოიმოს ჩრდილო-აღმოსავლეთით, დაახლოებით 33 კილომეტრში მდებარეობს, ხოლო რეგიონალურ დედაქალაქ ბრნოდან 21 კილომეტრითაა დაცილებული. ქალაქის ტერიტორია ბობრავას მთიანეთსა და დიე-სვრატკას ხეობას შორისაა გაშლილი. მის მუნიციპალურ ტერიტორიაზე მდებარე ყველაზე მაღალზე მდებარე წერტილის სიმაღლე 360 მეტრია ზღვის დონიდან. ქალაქის სამხრეთით ბორცვებზე მიროსლავის ბორცვების ბუნების ძეგლია დაარსებული.

## ისტორია
მიროსლავი ისტორიულ წყაროებში პირველად 1222 წელს არის ნახსენები. ამ ისტორიულ წყაროში მოხსენიებული ადგილმდებარეობა ჩესკა-ვესი დღეს ქალაქის წმინდა პეტრესა და პავლეს ეკლესიის მიდამოებში მდებარეობს. ამ წყაროს მიხედვით მიროსლავის მამულებს ავსტრიელი თავადები ფლობდნენ და მათ გერბზე სამი წყლის შროშანი (დუმფარა) იყო გამოსახული. ქალაქის დღევანდელი ცენტრის ადგილზე 1387 წელს მოხსენიებულია დასახლება პროსტრჟედნი-ვესი, რომელსაც მოგვიანებით მიროსლავი ეწოდა.

მოგვიანებით, 1497 წლიდან 1569 წლამდე აქაურ მამულებს ვალეცკის გვარის დიდგვაროვნები მართავდნენ. სწორედ მათი მმართველობის პერიოდში მიიღო მიროსლავმა სავაჭრო ქალაქის სტატუსი. 1965 წელს მიროსლავს ქალაქის სტატუსი მიენიჭა. 

ქალაქში მნიშვნელოვანი რაოდენობის ებრაული მოსახლეობა ცხოვრობდა. მას შემდეგ, რაც ებრაელები 1454 წელს ბრნოდან და ზნოიმოდან განდევნეს, მათი დიდი ნაწილი მიროსლავში გადავიდა საცხოვრებლად. ებრაული თემი მეორე მსოფლიო ომის და ჰოლოკოსტის დროს გაქრა.

1846 წელს მიროსლავში აგებული ნეოკლასიციზმის არქიტექტურის ნიმუშია ჩეხი ძმების ევანგელისტური ეკლესია. ის ეკლექტიკური დარბაზული ნაგებობაა. 1935 წელს აღადგინეს და მასში დაამონტაჟეს ელექტროენერგია, ბოლო რესტავრაცია 1995 წელს ჩატარდა. ეკლესიის ორგანი 1963 წელს არის შექმნილი და 2000 წელს გარემონტდა. ელექტრო გათბობა 1974 წელს დამონტაჟდა.

1843–1845 წლებში აგებული ყოფილი სინაგოგა დღეს კულტურის სახლის ფუნქციას ასრულებს. გამორჩეული ისტორიული ძეგლია მიროსლავის ებრაელთა სასაფლაო. მისი ფართობი 5 832 მ²-ია და XVI საუკუნეში დაარსდა. დღეს შემორჩენილი უძველესი საფლავი 1667 წლით თარიღდება.

წმინდა პეტრესა და პავლეს ეკლესია ბაროკოს სტილში 1722–1729 წლებში აშენდა. ის ქალაქის ჩრდილოეთ ნაწილში მდებარეობს, სადაც მიროსლავის თავდაპირველი დასახლება დაარსდა.

## ცნობილი ადამიანები
*ისიდორ ნოიმანი (1832–1906) — ავსტრიელი დერმატოლოგი
*იაკობ ჰერცოგი (1842–1915) — ავსტრიელი მწერალი და ჟურნალისტი
*ავივა ბარ-ონი (დაიბადა 1932 წელს) — ჰოლოკოსტს გადარჩენილი ებრაელი საზოგადო მოღვაწე

## დაძმობილებული ქალაქები
* მედზევი, სლოვაკეთი
* სვატი-იური, სლოვაკეთი

## ფოტოგალერეა 

Image:Miroslav-náměstí2011.jpg|თავისუფლების მოედანი
Image:Miroslav-zámek2015r.jpg|მიროსლავის ციხესიმაგრე
Image:Miroslav - kostel sv. Petra a Pavla 01.jpg|წმინდა პეტრესა და პავლეს ეკლესია
Image:Miroslav-evangelický-kostel2015b.jpg|ჩეხი ძმების ევანგელისტური ეკლესია
Image:Miroslav-židovský-hřbitov2016g.jpg|ებრაელთა სასაფლაო

## რესურსები ინტერნეტში
*

## სქოლიო
კატეგორია:სამხრეთ მორავიის მხარის ქალაქები
პიერ ბეილი

**პიერ ბეილი** (; დ. 18 ნოემბერი, 1647, კარლა — გ. 28 დეკემბერი, 1706, როტერდამი) — ფრანგი ფილოსოფოსი, მწერალი და პუბლიცისტი. სედანის აკადემიისა (1675-1682) და როტერდამის უნივერსიტეტის (1692 წლამდე) პროფესორი. თავისი „ისტორიული და კრიტიკული ლექსიკონით“ (ტ. 1-2, 1695-97, ახ. გამოც. ტ. 1–16, 1820-1824) ზეგავლენა მოახდინა XVII საუკუნის ევროპის სულიერ განვითარებაზე. ბეილი ებრძოდა ყოველგვარ დოგმატიზმს, მისი აზრით, გონების ძალა ჩანს შედეგებში და არა კრიტიკაში. რწმენა და ცოდნა ერთმანეთს არ უთავსდება. ბეილმა თავისი სკეპტიციზმი ნაწილობრივ გადალახა ეთიკაში: ეთიკური პრობლემები მხოლოდ გონებამ უნდა განიხილოს, მორალი დამოუკიდებელია რელიგიისაგან, სინდისი უნდა იყოს ადამიანის ქცევის უზენაესი ნორმა. ბეილმა „დაანგრია მეტაფიზიკა სკეპტიციზმის დახმარებით და ამით ნიადაგი მოამზადა საფრანგეთში მატერიალიზმისა და ჯანსაღი აზრის ფილოსოფიის ათვისებისათვის“.

## ლიტერატურა
## სქოლიო
კატეგორია:ფრანგი ფილოსოფოსები
კატეგორია:ფრანგი მწერლები
კატეგორია:ფრანგი პუბლიცისტები
Cortis

**Cortis** — სამხრეთ კორეული ბოიბენდი (კორ. 코르티스), რომელიც Big Hit Music-ის მიერ ჩამოყალიბდა. ჯგუფი ხუთი წევრისგან შედგება: ჯეიმსი, ჯუჰუნ, მარტინ, სონგჰიონი და კონჰო. მათ დებიუტი 2025 წლის 18 აგვისტოს შედგა ციფრული სინგლით "What You Want", რომელიც მათი პირველი გაფართოებული ალბომის (EP), "Color Outside the Lines", მთავარი სინგლი იყო.

## სახელწოდება
სახელი "Cortis" მომდინარეობს ექვსი ასოსგან, რომლებიც ფრაზიდან "Color Outside the Lines" არის აღებული. ის განასახიერებს ჯგუფის ერთგულებას თავისუფალი აზროვნების მიმართ, საზოგადოების მიერ დადგენილი ნორმებითა და მოლოდინებით შეუზღუდავად.

## ისტორია
დებიუტი "Color Outside the Lines"-ით
Big Hit Music-ის კომპანიამ, Hybe Corporation-მა, პირველად 2025 წლის აპრილში გაამჟღავნა ახალი ბოიბენდის გეგმები. მოგვიანებით, ივნისში, Big Hit-მა აგვისტოს თვეში დააანონსა დებიუტის თარიღი. ჯგუფის წევრები და მისი სახელი, Cortis.
მინი|Cortis-ის ლოგო
Cortis-მა 11 აგვისტოს გამოუშვა მუსიკალური ვიდეო სადებიუტო ტრეკისთვის "Go!". მათ ოფიციალური დებიუტი 18 აგვისტოს აღნიშნეს "What You Want"-ის გამოშვებით, რომელიც მათი მომავალი პირველი EP-ის, "Color Outside the Lines"-ის, წამყვანი სინგლი გახდა. EP მოგვიანებით, 8 სექტემბერს, მესამე სინგლ "Fashion"-თან ერთად გამოვიდა.

## წევრები
ჯეიმსი (James; 제임스)

ჯუჰუნ (Juhoon; 주훈)

მარტინ (Martin; 마틴) – ლიდერი

სონგჰიონი (Seonghyeon; 성현)

კონჰო (Keonho; 건호)

## სქოლიო
*"New boy group CORTIS is coming in hot with their debut and big names behind their backs"
*Music's new boy band Cortis to debut on Aug. 18"
*is CORTIS? Members, ages, & all you need to know as HYBE introduces their third boy group after BTS and TXT"
*(코르티스) 'GO!' Official MV
*"Meet CORTIS, the Coolest K-Pop Debut of the Year"
კატეგორია:2025 კატეგორია:სამხრეთ კორეული ჯგუფები კატეგორია:18 აგვისტოკატეგორია:სამხრეთი კორეა კატეგორია:მუსიკა
ფრენსის ბეილი

**ფრენსის ბეილი** (; დ. 28 აპრილი, 1774 — გ. 30 აგვისტო, 1844) — ინგლისელი ასტრონომი.

## ბიოგრაფია
ფრენსის ბეილი ცნობილი გახდა „ბეილის მძივების“ (კაშკაშა წერტილების გამოჩენა მთვარის დისკოს ნაპირებზე) დაკვირვებითა და აღწერით, რაც მზის სრული დაბნელების დროს ოპტიკური ეფექტია.

1827 წელს მას სამეფო ასტრონომიული საზოგადოების ოქროს მედალი მიენიჭა ასტრონომიულ კატალოგზე მუშაობისთვის, რომელიც 2881 ვარსკვლავს მოიცავდა. 1843 წელს მას კვლავ ოქროს მედალი მიენიჭა. 

ის იყო, სამეფო ასტრონომიული საზოგადოების ერთ-ერთი დამფუძნებელი, რომლის პრეზიდენტის პოსტზე ოთხჯერ აირჩიეს.

## ხსოვნა
მის პატივსაცემად, მთვარის ერთ-ერთ კრატერს დაარქვეს ბეილი.

## ლიტერატურა
*Колчинский И. Г., Корсунь А. А., Родригес М. Г. Астрономы : Биографический справочник. — Киев: Наукова думка, 1977.
*Ньюкомб С., Энгельман Р. Астрономия в общепонятном изложении. — СПб., 1896.

## რესურსები ინტერნეტში
* Map of Etoiles fixes
* British Association Catalogue of 8377 Stars
* Awarding of RAS gold medal, 1827: MNRAS **1** (1827) 14
* Awarding of RAS gold medal, 1843: MNRAS **5** (1843) 248

## სქოლიო
კატეგორია:ინგლისელი ასტრონომები
იან კროსი

**იან კროსი** ( *Ian Cross*; დ. 6 ნოემბერი, 1925, მასტერტონი, ახალი ზელანდია — გ. 2 ნოემბერი, 2019, პარაპარაუმუ, ახალი ზელანდია) — ახალ ზელანდიელი მწერალი და ჟურნალისტი, რომელმაც  მნიშვნელოვანი წვლილი შეიტანა ახალი ზელანდიის ლიტერატურაში. მისი პირველი რომანი „ღვთის ბიჭი“ (The God Boy) გამოვიდა 1957 წელს და კრიტიკოსების მაღალი შეფასება დაიმსახურა. მოგვიანებითი რომანებია „ჩამორჩენილი სქესი“ (The Backward Sex, 1959) და „ოჯახის კაცი“ (The Family Man, 1993).

## ბიოგრაფია
კროსი დაიბადა მასტერტონში და განათლება მიიღო უანგანუის ტექნიკურ კოლეჯში. იანი იყო გაზეთის რეპორტიორი 1943 წლიდან 1956 წლამდე, მათ შორის The Dominion-ში (1943–1947), მთავარი რეპორტიორი Panamá América-ში (1947–1949) და Southern Cross-ში (ლეიბორისტული პარტიის გაზეთი, 1949–1950). 1961 წლიდან 1972 წლის ჩათვლით იყო Faltex New Zealand-ის საზოგადოებასთან ურთიერთობის მენეჯერი.

იანს ჰქონდა ჟურნალისტიკის სტიპენდია ჰარვარდის უნივერსიტეტში 1954–1955 წლებში და რობერტ ბერნსის სტიპენდია ოტაგოს უნივერსიტეტში 1959 წელს. მან მოიგო The Atlantic Monthly-ის მოთხრობის პრემია 1956 წელს. 1988 წელს გამოაქვეყნა „მოულოდნელი ბიუროკრატი" (The Unlikely Bureaucrat), ნონ-ფიქშენის მემუარები. კიდევ ერთი მემუარები გამოიცა 2007 წელს სახელწოდებით „ასეთი აბსოლუტური დამწყებები" (Such Absolute Beginners).

## რესურსები ინტერნეტში
*New Zealand book council 

## სქოლიო
კატეგორია:ახალზელანდიელი მწერლები
კატეგორია:დაბადებული 1925
კატეგორია:დაბადებული 6 ნოემბერი
კატეგორია:გარდაცვლილი 2 ნოემბერი
კატეგორია:გარდაცვლილი 2019
მარი საატი

250px|მინი|მარჯვნივ|მარი საატი
**მარი საატი** ( *Mari Saat*; დ. 27 სექტემბერი, 1947წ. ტალინი, ესტონეთი — ესტონელი მწერალი.
1970 წელს საატმა დაამთავრა ტალინის პოლიტექნიკური ინსტიტუტის ეკონომიკის ფაკულტეტი. მას აქვს ეკონომიკის მეცნიერებათა დოქტორის ხარისხი.

1976 წლიდან იგი ესტონეთის მწერალთა კავშირის წევრია.
1983–1993 წლებში იგი პროფესიონალი მწერალი იყო.
ის დაქორწინებულია მხატვარ რაულ მეელზე.
მან იმუშავა ესტონეთის პრესის საბჭოში (Pressinõukogu).
2024 წელს იგი ასწავლის ბიზნეს ეთიკას ტალინის ტექნოლოგიურ უნივერსიტეტში.

## ჯილდოები
*1974 და 1985: ფრიდებერტ ტუგლასის მოთხრობის პრემია
 
## სქოლიო
გალატია (რომის პროვინცია)

[300px|მინი|გალტია [II საუკუნეში.]]
**გალატია** — რომის იმპერიის პროვინცია ანატოლიაში (თანამედროვე ცენტრალური თურქეთი). დაარსდა რომის პირველი იმპერატორის ოქტავიანე ავგუსტუსის (ძვ. წ. 30 – ახ. წ. 14) მიერ ძვ. წ. 25 წელს და მოიცავდა ადრე დამოუკიდებელი კელტური გალატიის დიდ ნაწილს. მისი დედაქალაქი იყო ანკირა.

დიოკლეტიანეს ტეტრარქიის რეფორმების დროს გაიყო ჩრდილოეთ და სამხრეთ ნაწილებად და ჩამოყალიბდა პაფლაგონია და ლიკაონია.

დაახლოებით ახ. წ. 398 წელს, არკადიუსის მმართველობის დროს, ის გაიყო პროვინციებად: **გალატია პრიმა** და **გალატია სეკუნდა** ან **სალუტარისი**. გალატია პრიმა მოიცავდა ძველი პროვინციის ჩრდილო-აღმოსავლეთ ნაწილს, შეინარჩუნა ანკირა დედაქალაქად და მას მეთაურობდა კონსულარისი. სალუტარისი მოიცავდა ძველი პროვინციის სამხრეთ-დასავლეთ ნახევარს და მას მეთაურობდა პრესესი, დედაქალაქით პესინუსში. ორივე პროვინცია პონტოს დიოცეზის ნაწილი იყო. პროვინციები დროებით კვლავ გაერთიანდა 536–548 წლებში იუსტინიანე I-ის დროს. მიუხედავად იმისა, რომ ტერიტორია VII საუკუნეში საბოლოოდ შეუერთდა ახალ თემს ანატოლიკონს, ძველი პროვინციული ადმინისტრირების კვალი შემორჩა VIII საუკუნის დასაწყისამდე.
 
## ლიტერატურა
* Belke, Klaus; Restle, Marcell (1984). Tabula Imperii Byzantini, Band 4: Galatien und Lykaonien (in German). Vienna: Verlag der Österreichischen Akademie der Wissenschaften. ISBN 978-3-7001-0634-0.
* 

კატეგორია:რომის პროვინციები
პერესლავ-ზალესკი

**პერესლავ-ზალესკი** () — ქალაქი რუსეთის ფედერაციაში, იაროსლავის ოლქში. 2021 წლის მონაცემებით, ქალაქის მოსახლეობა 37,738 ადამიანს შეადგენდა. ქალაქის ფართობი შეადგენს  23.01 კმ²-ს.

პერესლავ-ზალესკი მდებარეობს მოსკოვიდან 140 კმ-ში. ის გაშენებულია პლეშშეევოს ტბის ნაპირზე. მას აქვს პირდაპირი სატრანსპორტო კავშირი ვოლოგდასთან და მისასვლელი გზები ვლადიმირთან, კოსტრომასთან, ივანოვოსთან და ტვერთან.

## რესურსები ინტერნეტში
* Pereslavl'-Zalesskij (Pereslavl'-Zalesskij, Yaroslavl Oblast, Russia) - Population Statistics, Charts, Map, Location, Weather and Web Information

## სქოლიო
კატეგორია:იაროსლავლის ოლქის ქალაქები
კატეგორია:რუსეთის ქალაქები
კატეგორია:ევროპის ქალაქები
გაეროს უშიშროების საბჭოს რეზოლუცია 437

**გაეროს უშიშროების საბჭოს რეზოლუცია 437** მიიღეს 1978 წლის 10 ოქტომბერს. რეზოლუციაში ნახსენები იყო 253-ე რეზოლუცია (1968), რომელიც წევრ სახელმწიფოებს უკრძალავდა სამხრეთ როდეზიის რეჟიმთან დაკავშირებული პირების მათ ტერიტორიაზე შესვლას. საბჭომ სინანულით აღნიშნა, რომ შეერთებულმა შტატებმა იან სმიტს და „უკანონო რეჟიმის“ სხვა წევრებს ქვეყანაში შესვლის უფლება მისცა და ეს ქმედება 253-ე რეზოლუციის დარღვევად მიიჩნია. 

საბჭომ მოუწოდა შეერთებულ შტატებს, დაეცვა უშიშროების საბჭოს დებულებები და გამოთქვა იმედი, რომ აშშ გააგრძელებდა თავისი გავლენის გამოყენებას სამხრეთ როდეზიაში უმრავლესობის მმართველობის მიღწევის ხელშესაწყობად. 

რეზოლუცია მიიღეს 11 ხმით, ხოლო ოთხმა წევრმა თავი შეიკავა: კანადამ, დასავლეთ გერმანიამ, გაერთიანებულმა სამეფომ და ამერიკის შეერთებულმა შტატებმა.

## რესურსები ინტერნეტში
*[Text of the Resolution at undocs.org](https://undocs.org/S/RES/437(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები როდეზიის შესახებ
კატეგორია:1978 წელი როდეზიაში
გაეროს უშიშროების საბჭოს რეზოლუცია 436

**გაეროს უშიშროების საბჭოს რეზოლუცია 436** საბჭომ ერთხმად მიიღო 1978 წლის 6 ოქტომბერს ლიბანში გაუარესებული ვითარების აღნიშვნისა და ქვეყანაში ადამიანების დაკარგვისგან გამოწვეული ღრმა მწუხარების გამო, და მოუწოდა საომარ მოქმედებებში ჩართულ ყველა მხარეს, შეეწყვიტათ ძალადობის აქტები და დაეცვათ ცეცხლის შეწყვეტის შეთანხმება. 

მთელი რიგი ფაქტორების გამო, ქვეყანაში, რომელიც იმ დროს სირიის მიერ იყო ოკუპირებული, სამოქალაქო ომი დაიწყო. რეზოლუცია მოუწოდებდა ყველა მხარეს, რომ წითელი ჯვრის საერთაშორისო კომიტეტს კონფლიქტის ზონებში ჰუმანიტარული დახმარების გაწევისა და დაჭრილების ევაკუაციის მიზნით შესვლის საშუალება მიეცათ. საბოლოოდ, საბჭომ კიდევ ერთხელ დაადასტურა მხარდაჭერა გენერალური მდივნის, კურტ ვალდჰაიმის მიმართ, მის მცდელობებში, რომ საბჭოს ინფორმირება მოახდინოს სიტუაციის განვითარების შესახებ.

## იხილეთ აგრეთვე
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/436(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1978 წელი ლიბანში
გაეროს უშიშროების საბჭოს რეზოლუცია 440

**გაეროს უშიშროების საბჭოს რეზოლუცია 440** მიიღეს 1978 წლის 27 ნოემბერს, კვიპროსის წარმომადგენლის მოსმენის შემდეგ, საბჭომ ღრმა შეშფოთება გამოთქვა სამშვიდობო საკითხში პროგრესის არარსებობის გამო. რეზოლუციამ კიდევ ერთხელ დაადასტურა 365 (1974), 367 (1975) და 410 (1977) რეზოლუციები და მოუწოდა ყველა მხარეს, უზრუნველყონ რეზოლუციების შესრულება და განაახლონ მოლაპარაკებები გაერთიანებულ ერებთან.  

რეზოლუცია ასევე მოუწოდებდა გენერალურ მდივანს, განეხორციელებინა სიტუაციის მონიტორინგი და ანგარიში წარედგინა 1979 წლის 30 მაისამდე ან უფრო ადრე, რათა უშიშროების საბჭოს ხელახლა გადაეხედა სიტუაციისთვის 1979 წლის ივნისში. 

კენჭისყრის დეტალები არ გახმაურებულა, გარდა იმისა, რომ ის „კონსენსუსით“ მიიღეს.

## იხილეთ აგრეთვე
*კვიპროსის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/440(1978))

კატეგორია:გაეროს უშიშროების საბჭოს 1978 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1978 წელი კვიპროსში
Γ-ამანიტინი

მინი|250პქ|ამატოქსინ γ-ამანიტინის ქიმიური სტრუქტურა
**γ-ამანიტინი** (**გამა-ამანიტინი**) — რვა ამინომჟავისგან შემდგარი ციკლური პეპტიდი. γ-ამანიტინი წარმოადგენს ამატოქსინს — ტოქსინების ჯგუფს, რომელიც იზოლირებული და აღმოჩენილია სოკოების გვარ ამანიტას რამდენიმე სახეობაში, მათ შორის შხამასოკოში, ისევე, როგორც „გამანადგურებელი ანგელოზის“ მსგავს სახეობათა ჯგუფში (ძირითადად, *Amanita virosa* და *Amanita  bisporigera*). ეს ნაერთი უაღრესად ტოქსიკურია, რადგან აფერხებს რნმ-პოლიმერაზა II-ის მოქმედებას, არღვევს ი-რნმ-ის სინთეზს და შეიძლება სასიკვდილო იყოს.

ამატოქსინის მოხმარების შემდეგ დამახასიათებელია გრძელი ასიმპტომური პერიოდი, რომელიც გრძელდება რამდენიმე საათს (ერთ დღემდე ან მეტხანს), რასაც თან სდევს ფიზიოლოგიური მდგომარეობის სწრაფი გაუარესება ღვიძლის მწვავე ნეკროზისა და თირკმლის მილაკების ნეკროზის სახით. დადგენილია, რომ გამა-ამანიტინს აქვს ტოქსიკურობის ისეთივე დონე, როგორიც სხვა ამატოქსინებს, მაგალითად, ალფა-ამანიტინს.

## სქოლო
კატეგორია:ამატოქსინები
კატეგორია:ჰეპატოქსინები
ჰოლეჩეკი (მთვარის კრატერი)

**კრატერი ჰოლეჩეკი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა ავსტრიელი ასტრონომის, იოჰან ჰოლეჩეკის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება გვიანიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 37.77 კმ, სიღრმე — 2.15 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-23
ბონგო კატა

**ბონგო კატა*** (Bongo Cat)* -  ინტერნეტ მემი, რომელიც წარმოიშვა, როდესაც Twitter-ის მომხმარებელმა შექმნა და გამოაქვეყნა *GIF* თეთრი კატისმაგვარი ბუშტის შესახებ, რომელიც ორი ფეხით ურტყამდა მაგიდას. *GIF*-ის რედაქტირებული ვერსიით, რომელიც შეიცავდა ბონგოებს, რომლებსაც ურტყამდნენ *Super Mario World*-ის ტრეკის მელოდიაზე. პასუხი გავრცელდა ვირუსულად და გამოიწვია *GIF*-ის რედაქტირება მრავალი სხვა სიმღერისთვის. 
## ისტორია
ორიგინალი ბონგო კატის GIF წარმოიშვა 2018 წლის 7 მაისს, როდესაც *Twitter*-ის მომხმარებლის *@StrayRogue*-ს მიერ შექმნილი ანიმაციური კატის *GIF* რედაქტირდა *@DitzyFlama*-ს მიერ, რედაქტირებული ვერსია კი შეიცავდა ბონგოებს, რომლებსაც კატა ურტყამდა *Super Mario World*-ის საუნდტრეკიდან  „*Athletic*“-ის მელოდიაზე. ორიგინალმა ავტორმა დააზუსტა, რომ ბონგო კატა იყო კატასმაგვარი ბუშტი და არა რეალური კატა. მოგვიანებით აჩვენა პერსონაჟის სრული სხეულის ნახატი სხვა ტვიტში. მემმა მოიცვა მრავალი სიმღერა ვიდეო თამაშების საუნდტრეკები, როგორიცაა მუსიკა *Persona 5*-დან და *Super Mario*-დან, ასევე მეინსტრიმ სიმღერები, როგორიცაა ტოტოს * „Africa“* და *დარუდის*  *„Sandstorm“*. 2025 წლისთვის ფილიპინელმა კონგრესმენმა ფრანსისკო „კიკო“ ბარზაგამ, დასმარინიასის ქალაქის წარმომადგენელმა, ბონგო კატის ქავერი გახადა თავისი საჯარო პერსონის ნაწილი, თავს „კონგრესმიაუს“ უწოდა და მღეროდა სიტყვებს „მიაუ მიაუ მიაუ მიაუ“ სოციალურ მედიაში.

2024 წელს ბონგო კატამ გადაამუშავა One Direction-ის სიმღერა *"What Makes You Beautiful"*. 2025 წლის მარტის მდგომარეობით, ქავერმა იუთუბზე 1.5 მილიონი ნახვა მოაგროვა, რაც გამოქვეყნდა მხოლოდ 2 თვის შემდეგ, ლიამ პეინის ნაადრევი გარდაცვალების შემდეგ.

## მიღება
პოლიგონმა და აფროქსმა ორივემ ბონგო კატის აღწერა, როგორც 2018 წლის საუკეთესო მემი. მეტროს ელენ სკოტმა ასევე აღწერა ბონგოს კატა როგორც მემი, რომელსაც "ბედნიერება მოაქვს ყველასთვის, თუნდაც 2018 წლის თრეშფაიერ წელს". *The Daily Dot*-მა აღწერა იგი როგორც 2018 წლის
მოქნილობისთვის შექებული, ბონგო კატა ასევე შედარებული იქნა keyboard cat მემთან.

## სქოლიო
კატეგორია:2018 წელი ინტერნეტ კულტურაში
კატეგორია:ინტერნეტ მემები კატების შესახებ
სსრკ-ის ჩემპიონატი საერთაშორისო შაშში მამაკაცთა შორის 1954

მინი|სანკტ-პეტერბურგის საჭადრაკო კლუბის შენობა
**სსრკ-ის 1-ლი ჩემპიონატი საერთაშორისო შაშში მამაკაცთა შორის** ჩატარდა ლენინგრადში1954 წელს მიხეილ ჩიგორინის სახელობის საჭადრაკო კლუბში. ქვეყნის ჩემპიონი გახდა კიეველი ისერ კუპერმანი . 

## ცხრილი 
## რესურსები ინტერნეტში 
* ჩემპიონატის სტატისტიკა KNDB-ის საიტზე

კატეგორია:საბჭოთა კავშირის ჩემპიონატი შაშში
კატეგორია:საბჭოთა კავშირის ჩემპიონატი საერთაშორისო შაშში
ჰანტინგ კრიკი

**ჰანტინგ კრიკი** — ყურე და პოტომაკის მდინარის შენაკადი, რომელიც მდებარეობს ვირჯინიაში, ალექსანდრიის ქალაქსა და ფეირფაქსის ოლქს შორის. იგი წარმოიქმნება კამერონ რანის მდინარიდან, რომელიც დასავლეთიდან მოედინება. ჰანტინგტონის საზოგადოებას თავისი სახელი ამ ნაკადულიდან აქვს მიღებული. ჯონს პოინტი ჩრდილოეთ მხარეს მდებარეობს, ხოლო დაიკ მარში — სამხრეთით. ჯორჯ ვაშინგტონის მემორიალური პარკი და მაუნტ ვერნონის ბილიკი გადის მასზე ხიდით.

ხშირად ამ ნაკადულს „გრეით ჰანტინგ კრიკს“ („დიდ ჰანტინგ კრიკს“) უწოდებენ, რათა იგი განასხვაონ „ლითლ ჰანტინგ კრიკისგან“ („პატარა ჰანტინგ კრიკისგან“).

## რესურსები ინტერნეტში
*

კატეგორია:მდინარეები ამერიკის შეერთებულ შტატებში
კატეგორია:მდინარეები